Goose Green

Goose Green (spansk: Pradera del Ganso, Ganso Verde) er en bosetning på Øst-Falkland i øygruppen Falklandsøyene, etablert i 1875. Den ligger innerst i Choiseul Sound ved eidet som skiller halvøya Lafonia fra den nordlige delen av Øst-Falkland, og om lag 3 km sør-sørvest for bosetningen i Darwin.

Goose Green drives som en stor sauefarm på 1700 km². Det er anlagt en kort flystripe, og det finnes en butikk her. Under Falklandskrigen i 1982 utspant de første landkampene seg i slaget ved Goose Green. Siden den gang har folketallet sunket fra ca. 100 til 40.

Referanser 

Bosetninger på Falklandsøyene
Bosetninger etablert i 1875